joelniklaus/EU_Wikipedias huggingface dataset:
Elias Zoghby

Elias Zoghby (* 9. január 1912, Káhira – † 16. január 2008, Bejrút) bol melchitský gréckokatolícky arcibiskup, teológ, spisovateľ, ekumenista.

Na kňaza bol vysvätený v roku 1936, na biskupa v roku 1954. Od roku 1954 pôsobil ako patriarchálny vikár v Alexandrii v Egypte, v rokoch 1968 – 1988 bol arcibiskupom v Baalbeku (Libanon), potom sa kvôli veku vzdal úradu a presťahoval do Bejrútu. Bol jedným z popredných teológov melchitskej gréckokatolíckej cirkvi na Druhom vatikánskom koncile.

Elias Zoghby bol všestranným spisovateľom, ale najznámejšie sú jeho diela venované obnove jednoty medzi katolíckou a pravoslávnou cirkvou. Jeho úsilie po obnovení jednoty vyvolalo veľkú odozvu na Druhom vatikánskom koncile. Asi najznámejšia je jeho iniciatíva – vierovyznanie Pravoslávny v spoločenstve s Rímom? Áno! Uniát? Nie! z roku 1995, ktorá vyvolala dosť búrlivé reakcie na obidvoch stranách. Na jej základe v roku 1996 Melchitská gréckokatolícka cirkev navrhla znovuzjednotenie s pravoslávnou cirkvou Antiochijského patriarchátu. Známou sa stala aj jeho kniha Tous Schismatiques? (Všetci sú schizmatici?).

Zdroje 

Narodenia v 1912
Úmrtia v 2008
Libanonskí teológovia
Egyptskí teológovia
Gréckokatolícki biskupi
Katolícki teológovia 20. storočia
Osobnosti z Káhiry
Zombi (mŕtvola)

Zombi alebo zombie alebo zombia (haitskou kreolčinou: zonbi; severnou mbundčinou: nzumbe) je bytosť obľúbená predovšetkým v hororoch, čiastočne zodpovedajúca fextom. Tento termín rozšíril William Seabrook na konci 20. rokov 20. storočia vo svojej knihe The Magic Island.

Pojem zombi sa odvodzuje od kultu vudu, v ktorom označuje úplne zotročenú osobu najčastejšie pod vplyvom omamných látok, slepo či nevedome vykonávajúcu príkazy iného človeka, ktorý ju ovláda. Takto bol zombi chápaný v kultúre od druhej polovice 20. rokov 20. storočia až do konca 60. rokov, kedy bol nakrútený film Gerogea Romera Noc živých mŕtvol (1968), v ktorom bol zombi ukázaný ako nemŕtvy: mŕtvola, ktorá vystupuje z hrobu a snaží sa uspokojiť svoju túžbu po krvi jedením čerstvého ľudského mäsa alebo mozgu. Po úspechu tohto filmu sa tento obraz zombi rozšíril v masovej kultúre a dnes už si málokto spája zombi s vudu, pretože sa nemŕtvi chápu v štýle Romera – je možné sa s nimi stretnúť vo filmoch, v počítačových hrách (napr. Resident Evil, Postal2: Apocalypse Weekend, BloodRayne, Doom 3, Stubbs the Zombie – hra, kde naopak hráč hrá v úlohe nemŕtveho), RPG hrách (napr. All Flesh Must Be Eaten – hra, v ktorej je hlavnou myšlienkou vystupovanie zombi) a tiež v literatúre.

Ako zombi sa označuje aj filmový žáner, v ktorom dominujú živé mŕtvoly.

Zombi v kultúre 

 skupina Iron Maiden je známa aj vďaka maskotovi Eddiemu, ktorý sa vyskytuje na takmer všetkých albumoch a singloch skupiny. Aj napriek tomu, že na obaloch je zobrazovaný veľmi rozmanito (napríklad príšera vrastená do stromu, Satan, apod.), jeho najčastejšia podoba je práve podoba zombi.

 „Zombie (singel)“ – skladba od írskej skupiny The Cranberries z roku 1994 (album No Need to Argue) o nepokojoch v Severnom Írsku, ktorá sa stala v mnohých krajinách veľmi obľúbenou; vzniklo tiež niekoľko ich coververzií.

Počítačové a konzolové hry s tématikou „zombi“ 
Najznámejšou hrou, ktorá bola postavená na zombi tematike a v podstate odštartovala žáner survival hororov je úspešná séria, Resident Evil od Capcom, ktorá bola uvedená najprv iba pre PlayStation v roku 1996 a neskôr pribudla verzia na ďalšie systémy a PC, táto séria bola neskôr aj sfilmovaná, inšpirácia hrou však už bola iba čiastočná.

Z aktuálnych hier možno spomenúť Left 4 Dead od Valve Corporation a jej ďalší diel Left 4 Dead 2. Množstvo iných hier s tematikou zombi sa zaoberá ich vyvolávaním (RPG hry) či hraním za nich (Stubbs the Zombie). Aj datadisk k hre Red Dead Redemption Undead Nightmare je známa hra s tématikou nemŕtvych.

Literatúra

Referencie

Iné projekty

Externé odkazy 
 Ikarie – Príbehy živých mŕtvol
 Zombipedie – Zombie.Mysteria.cz

Zdroj 

Filmové žánre
Horor
Samoplodenie

Samoplodenie (iné názvy: prvoplodenie, praplodenie, naivná abiogenéza, abiogenéza, archigónia, autogónia, heterogenéza, lat. generatio spontanea, generatio aequivoca, generatio primaria, archiogenesis, archigonia) je vznik živých bytostí - alebo prvotný vznik života - bez rodičov, z inej látky (najčastejšie z neživých, anorganických látok - abiogenéza v užšom zmysle). Išlo o hypotézu v dávnejšej minulosti.

Sformuloval ju v 4. storočí pred Kr. grécky filozof Aristoteles, podľa ktorého živé organizmy, najmä hmyz, môže vznikať napr. zo špiny a odpadkov. Táto predstava bola rozšírená až do začiatku 19.storočia, kedy ju definitívne vyvrátil francúzsky chemik a mikrobiológ Louis Pasteur. Chybné Aristotelove závery však pokusmi vyvrátil už v roku 1765 taliansky biológ a fyziológ Lazzaro Spallanzani.

Zdroje 
 
 
 Prvoplození in: Ottův slovník naučný 
 Urzeugung in: Meyers Großes Konversations-Lexikon 1909 
 Generatio aequivoca in: Kirchner/Michaëlis: Wörterbuch der Philosophischen Grundbegriffe 1907 

Teórie o vzniku života
Zastarané teórie
Majstrovstvá Európy v hádzanej mužov 1994

Majstrovstvá Európy v hádzanej mužov 1994 bol prvý turnaj majstrovstiev Európy v hádzanej mužov, ktoré organizuje Európska hádzanárska federácia (EHF). Konal sa v Porte a Almade, v Portugalsku v dňoch od 3.12. júna 1994, za účasti 12 tímov. Víťazom turnaja sa stalo , ktoré vo finálovom stretnutí zvíťazilo nad .

Kvalifikácia

Arény

Výsledky

Základné skupiny

Skupina A

Skupina B

Play-off

Stretnutie o 11. miesto

Stretnutie o 9. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále

Konečné poradie

Referencie

Externé odkazy 
 Oficiálna stránka Európskej hádzanárskej federácie 
 Oficiálna stránka Portugalskej hádzanárskej federácie

Zdroje 
 ME 1994 na stránke Európskej hádzanárskej federácie 
 ME 1994 na stránke ehf-euro.com archive.org 
 ME 1994 na stránke todor66.com 
 ME 1994 na stránke the-sports.org 

Hádzaná v 1994
Majstrovstvá Európy v hádzanej mužov
Hádzaná
1994 v Portugalsku
HK Spartak Dubnica nad Váhom v sezóne 1994/1995

Sezóna 1994/1995 sa začala Slovenským pohárom v hokeji. Dubnica skončila v A – skupine na druhom mieste za neskorším víťazom pohára Duklou Trenčín a nepostúpila do ďalších bojov. Zároveň bola sezóna pre Dubnicu historicky prvou v extralige. Klub sa prebojoval do play-off kde vypadol v prvom kole a skončil na celkovom 8. mieste.

Slovenský pohár

Tabuľka

Extraliga

Výsledky

Tabuľka

Štvrťfinále (Play-off) 
Vo svojej premiérovej sezóne v extralige skončila Dubnica po základnej časti na 8. mieste s počtom 31 bodov. Vo štvrťfinále nastúpili proti víťazovi základnej časti Dukle Trenčín. Po prehre vo štvrťfinále sa pre Dubnicu sezóna skončila.

Káder 

TRÉNER : Jozef ZAVADIL

 Zmeny v kádri:
  odchody:   Pavol REŠETKA, Ernest BARÁTH, Marián ŠTÁBEL (ŠK Matador Púchov), Róbert KALÁBER (HC Dukla Senica), Vladimír KOHÚT, František Milistenfer (koniec aktívnej činnosti), 
  príchody:  Milan ŽITNÝ, Andrej ANDREJEV (obaja Dukla Trenčín), Vladimír HIADLOVSKÝ (?), Miroslav HANTÁK (?), Erik SMOLKA, Miroslav OŽVALDA (obaja ZPA Prešov), Peter JANÍK (?)
 zmeny v kádri počas sezóny:
   odchody :   brankár Vladimír HIADLOVSKÝ (zahraničie), a útočník Miroslav HANTÁK (EHC Zweibrücken)
   príchody :   Roman ČUNDERLÍK (HK ZELL Zvolen – 1. hokejová liga SR– hosťovanie, náhrada za Hiadlovského na pozícii brankárskej jednotky), Miroslav BORIS (Triglav Kranj - Slovinsko)
 zahraniční hráči v klube :  Andrej ANDREJEV 
 najproduktívnejší hráč: Michal MRAVÍK za 10 gólov a 4 asistencie a 14 bodov
 najlepší strelec: Miroslav NEMČEK za 13 gólov
 najlepší nahrávač: Juraj JAKUBÍK za 7 asistencií
  najtrestanejší hráč :  Ján KOBEZDA za 45 trestných minút

Zdroj 
 štatistiky HK Spartak Dubnica nad Váhom v sezóne 1994/95
 Hokej 95, Sprievodca hokejovou sezónou 1995/1996
 sezóna 1994/95

Ľadový hokej v 1994
Ľadový hokej v 1995
MHK Dubnica nad Váhom
Majstrovstvá Európy v hádzanej mužov 1998

Majstrovstvá Európy v hádzanej mužov 1998 bol v poradí 3. turnaj majstrovstiev Európy v hádzanej mužov, ktoré organizuje Európska hádzanárska federácia (EHF). Konal sa v Bolzane a Merane, v provincii Bolzano – Horná Adiža, v Taliansku v dňoch od 29. mája7. júna 1998, za účasti 12 tímov. Nováčikom turnaja boli družstvá Litvy, Macedónska a Talianska. Svoj druhý titul získalo , ktoré vo finálovom stretnutí zvíťazilo nad .

Tieto majstrovstvá slúžili zároveň ako kvalifikácia európskych družstiev na Majstrovstvá sveta 1999, ktoré organizoval Egypt. Kvalifikovali sa na ne 4 najlepšie družstvá.

Organizátor 
Taliansko získalo právo organizovať ME 1998 v marci 1996, keď v hlasovaní delegátov EHF zvíťazilo s počtom hlasov 27 pred Švédskom (9 hlasov), Nórskom (7 hlasov) a Rakúskom (1 hlas). Pôvodne sa o organizáciu uchádzali mestá Rimini a Pesaro, kvôli finančným a logistickým problémom však bola organizácia presunutá v apríli 1997 do Južného Tirolska. Dejiskami zápasov boli arény Palaonda v Bolzane a Meranarena v Merane a rozpočet turnaja činil 1,7 miliardy ITL.

Kvalifikácia

Arény

Výsledky

Základné skupiny

Skupina A

Skupina B

Play-off

Stretnutie o 11. miesto

Stretnutie o 9. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále

Konečné poradie

Referencie

Externé odkazy 
 Oficiálna stránka ME 1998 //
 Oficiálna stránka Európskej hádzanárskej federácie 
 Oficiálna stránka Talianskej hádzanárskej federácie

Zdroje 
 ME 1998 na stránke Európskej hádzanárskej federácie 
 ME 1998 na stránke ehf-euro.com archive.org 
 ME 1998 na stránke todor66.com 
 ME 1998 na stránke the-sports.org 

Hádzaná v 1998
Majstrovstvá Európy v hádzanej mužov
Hádzaná
Majstrovstvá Európy v hádzanej mužov 2000

Majstrovstvá Európy v hádzanej mužov 2000 bol v poradí 4. turnaj majstrovstiev Európy v hádzanej mužov, ktoré organizuje Európska hádzanárska federácia (EHF). Konal sa v Záhrebe a Rijeke, v Chorvátsku v dňoch od 21.30. januára 2000, za účasti 12 tímov. Nováčikmi turnaj boli družstvá Islandu, Nórska a Ukrajiny. Svoj tretí titul (druhý v rade) získalo , ktoré vo finálovom stretnutí zvíťazilo nad .

Tieto majstrovstvá slúžili zároveň ako kvalifikácia európskych družstiev na Majstrovstvá sveta 2001, ktoré organizovalo Francúzsko. Kvalifikovali sa na ne 4 najlepšie družstvá.

Kvalifikácia

Arény

Výsledky

Základné skupiny

Skupina A

Skupina B

Play-off

Stretnutie o 11. miesto

Stretnutie o 9. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále 
{| style="text-align:center"
|- align="left" bgcolor=#D0E7FF
| colspan=6|30. január, Záhreb
|- style=font-size:90% valign="top"
!width=160|
!width=80|
!width=160|
!width=120|
|-|align=right| 
|
|align=left| 
| 7 500 divákov
| správa 
|}

Konečné poradie

Referencie

Externé odkazy 
 Oficiálna stránka ME 2000 archive.org 
 Oficiálna stránka Európskej hádzanárskej federácie 
 Oficiálna stránka Chorvátskeho hádzanárskeho zväzu

Zdroje 
 ME 2000 na stránke Európskej hádzanárskej federácie 
 ME 2000 na stránke ehf-euro.com archive.org 
 ME 2000 na stránke todor66.com 
 ME 2000 na stránke the-sports.org 
 ME 2000 na stránke klubu THW Kiel 

Hádzaná v 2000
Majstrovstvá Európy v hádzanej mužov
Hádzaná
Christian Clavier

Christian Clavier (* 6. máj 1952, Paríž, Francúzsko) je francúzsky herec, scenárista a režisér, známy predovšetkým z komediálnych rolí. Známym sa stal v roku 1993 po natočení filmu Návštevníci režiséra Jeana-Marie Poirého. Takisto výrazná bola aj jeho rola Asterixa vo filmoch Asterix a Obelix kontra Cézar a Asterix a Obelix: Misia Kleopatra. Dňa 21. mája 2008 získal Rad čestnej légie.

Filmografia
 L’An 01 (1973)
 C’est pas parce qu’on a rien à dire qu’il faut fermer sa gueule (1975)
 Le Bol d’air (1975)
 L'Amour en herbe (1977)
 Je vais craquer!!! (1980)
 Operácia Corned Beef (1991)
 Návštevníci (1993)
 Asterix a Obelix kontra Cézar (1999)
 Asterix a Obelix: Misia Kleopatra (2002)
 L'entente cordiale (2006)
 Les profs (2013)
 Nur eine Stunde Ruhe! (2014)
 Čo sme komu urobili? (Qu'est-ce qu'on a fait au Bon Dieu?) (2014)
 Les profs 2 (2015)

Iné projekty

Externé odkazy
 

Francúzski filmoví herci
Francúzski scenáristi
Osobnosti z Paríža
Nositelia Radu čestnej légie
Sociálna fóbia

Sociálna fóbia či sociofóbia je prehnaný strach z určitého sociálneho, medziľudského kontaktu. Je sprevádzaná úzkosťou, prameniace z vedomých i nevedomých negatívnych očakávaní vlastného zlyhania. Strach z toho byť druhými pozorovaný, alebo aj hodnotený.

Príznaky 
Ľudia trpiaci sociálnou fóbiou sa obávajú a majú nepríjemný pocit v týchto situáciách:
 V situáciách, ktoré zahŕňajú interakcie s druhými ľuďmi (prejav na verejnosti, spoznávanie nových ľudí…)
 Ťažkosti hovoriť na verejnosti
 Byť sledovaný pri nejakej činnosti
 Obava z trápneho alebo hanebného správania
 Telefonovanie
 Hovoriť s niekym opačného pohlavia
 Písanie a hovorenie na verejnosti
 Byť doberaní či kritizovaní
 Požiadať o niečo
a ďalšie

Prejavy 
 Ťažkosti pri pohľade z očí do očí
 Negatívne myslenie
 Návaly horúčavy
 Sucho v hrdle a ústach
 Červenanie sa
 Zvýšenie srdcového tepu
 Zvýšené potenie
 Tras či tiky svalov.
 Ťažkosti s dýchaním
 Pocity na zvracanie
 Naliehavá potreba močiť
a ďalšie

Externé odkazy 
 Sociálna fóbia – viac ako hanblivosť
 Sociálna fóbia (po česky)

Zdroj 

Fóbie
Športový klub Štart Nepočujúci 1947 Bratislava

Športový klub Štart Nepočujúci 1947 Bratislava je futbalový klub z Bratislavy. klub bol založený 6. júla 2011

Klub hrá súťaž, ktorú riadi Bratislavský futbalový zväz. Ten riadi oblastné súťaže v Bratislavskom kraji.

Dejiny klubu 
Futbalový klub vznikol zlúčením dvoch klubov FK Štart Bratislava a FK Nepočujúci. V samostatnej ére oboch klubov bol úspešnejší FK Štart Bratislava, ktorého najväčšie úspechy boli v roku 1998 kedy prvýkrát postúpili do IV. ligy.

Názvy klubov 
1947 – 2011 – FK Štart Bratislava
1950 – 2011 – FK Nepočujúci Bratislava
2011 – Športový klub Štart Nepočujúci 1947 Bratislava

Adresa 
Trnavská cesta 33/a, 831 04 Bratislava

Externé odkazy 
 www.fk-start.sk

Bratislava
Šport v Bratislave
Majstrovstvá Európy v hádzanej mužov 2002

Majstrovstvá Európy v hádzanej mužov 2002 bol v poradí 5. turnaj majstrovstiev Európy v hádzanej mužov, ktoré organizuje Európska hádzanárska federácia (EHF). Konal sa v šiestich švédskych mestách: Štokholm, Göteborg, Jönköping, Västeräs, Helsingborg a Skövde, v dňoch od 25. januára3. februára 2002, za účasti 16 tímov. Nováčikmi turnaja boli družstvá Izraela, Poľska a Švajčiarska. Počet účastníkov sa oproti predchádzajúcim turnajom  zvýšil o 4 tímy na číslo 16. Svoj štvrtý titul (tretí v rade) získalo , ktoré vo finálovom stretnutí zvíťazilo nad .

Tieto majstrovstvá slúžili zároveň ako kvalifikácia európskych družstiev na Majstrovstvá sveta 2003, ktoré organizovalo Portugalsko. Kvalifikovali sa na ne 3 najlepšie družstvá.

Kvalifikácia

Arény

Výsledky

Základné skupiny

Skupina A

Skupina B

Skupina C

Skupina D

Nadstavbové skupiny

Skupina I

Skupina II

Play-off

Stretnutie o 11. miesto

Stretnutie o 9. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále 
{| style="text-align:center"
|- align="left" bgcolor=#D0E7FF
| colspan=6|3. február, Štokholm
|- style=font-size:90% valign="top"
!width=160|
!width=80|
!width=160|
!width=120|
|-|align=right| 
|
|align=left| 
| 14 300 divákov
| správa 
|}

Konečné poradie

Referencie

Externé odkazy 
 Oficiálna stránka ME 2002 archive.org 
 Oficiálna stránka Európskej hádzanárskej federácie 
 Oficiálna stránka Švédskej hádzanárskej federácie

Zdroje 
 ME 2002 na stránke Európskej hádzanárskej federácie 
 ME 2002 na stránke ehf-euro.com archive.org 
 ME 2002 na stránke todor66.com 
 ME 2002 na stránke the-sports.org 
 ME 2002 na stránke klubu THW Kiel 

Hádzaná v 2002
Majstrovstvá Európy v hádzanej mužov
Hádzaná
2002 vo Švédsku
Coworking

Coworking predstavuje štýl práce a podnikania vo flexibilnom kancelárskom prostredí zdieľanom s ďalšími nezávislými pracovníkmi. Je to taktiež komunita nezávisle pracujúcich ľudí, ktorým spoločné priestory umožňujú zdieľať hodnoty, skúsenosti, nápady a profitovať zo synergického efektu, ktorý prináša sústredenie talentovaných pracovníkov na jednom mieste.

Vznik coworkingových centier je výsledkom hľadania stratégií, ako sa vyrovnať s rizikami a problémami nových, flexibilných štýlov práce. Niektoré coworkingové centrá boli založené internetovými podnikateľmi, ktorí hľadali alternatívu k práci z kaviarní alebo k izolácii spôsobenej prácou z domu. Počet coworkingových centier vzrástol k roku 2011 celosvetovo na viac ako 1 100 a má rastúci trend.

Medzi výhody coworkingu patrí pozitívny vplyv na psychiku a výkonnosť, pretože umožňuje nadviazať nové kontakty a vykonávať prácu v komunite podobne zmýšľajúcich ľudí ochotných podeliť sa o informácie, skúsenosti a rady. Rieši nevýhody práce v domácom prostredí, ktorá je charakteristická izoláciou, množstvom rušivých vplyvov, nízkou motiváciu, stratou sociálneho kontaktu a prerastaním práce do súkromia.

Najčastejšie coworking využívajú napríklad obchodníci, umelci, programátori, konzultanti, dizajnéri, makléri, agenti, malé a začínajúce firmy.

Priestory, ktoré coworkingové centrá ponúkajú svojim členom, sú pripravené k okamžitému použitiu a nevyžadujú žiadne počiatočné a investičné náklady. K základnej výbave každého pracovného miesta spravidla patrí stôl, kancelárska stolička, internetové pripojenie a k dispozícii býva sieťová tlačiareň a mítingové priestory.

Väčšina centier ponúka na výber viac druhov členstva, od prístupu 24 hodín denne a 7 dní v týždni, cez prístup iba v pracovné dni až po členstvá obmedzené na víkendy alebo prácu v noci. Minimálna dĺžka prenájmu pracovného miesta sa pohybuje od jedného dňa až po jeden mesiac. Priemerná cena mesačného členstva je na úrovni 195 $ v USA, 189 € v Európe, a 168 £ vo Veľkej Británii. Na Slovensku sa ceny mesačného členstva pohybujú od 60 do 190 €.

Referencie

Pozri aj 
 práca na diaľku

Iné projekty

Externé odkazy 
 Zoznam coworkingových priestorov na Slovensku na coworkingy.sk, remotely.sk, coworker.com

Práca
Kancelária
Ekonomika zdieľania
Majstrovstvá Európy v hádzanej mužov 2006

Majstrovstvá Európy v hádzanej mužov 2006 bol v poradí 8. turnaj majstrovstiev Európy v hádzanej mužov, ktoré organizuje Európska hádzanárska federácia (EHF). Konal sa v piatich švajčiarskych mestách: Zürich, Bazilej, St. Gallen, Bern a Sursee, v dňoch od 26. januára5. februára 2006, za účasti 16 tímov. Nováčikom turnaja bolo družstvo . Titul získalo , ktoré vo finálovom stretnutí zvíťazilo nad .

Tieto majstrovstvá slúžili zároveň ako kvalifikácia európskych družstiev na Majstrovstvá sveta 2005, ktoré organizovalo Tunisko. Kvalifikovali sa na ne 3 najlepšie družstvá.

Európsky hádzanársky turnaj zaznamenal dovtedajší vysielateľský rekord, keď 707 hodín celkového vysielacieho pokrytia sledovalo vyše 760 miliónov divákov.

Kvalifikácia

Arény

Výsledky

Základné skupiny

Skupina A

Skupina B

Skupina C

Skupina D

Nadstavbové skupiny

Skupina I

Skupina II

Play-off

Stretnutie o 5. miesto

Semifinále

Stretnutie o 3. miesto

Finále

Konečné poradie

Referencie

Externé odkazy 
 Oficiálna stránka ME 2006 archive.org 
 Oficiálna stránka Európskej hádzanárskej federácie 
 Oficiálna stránka Švajčiarskeho hádzanárského zväzu /

Zdroje 
 ME 2006 na stránke Európskej hádzanárskej federácie 
 ME 2006 na stránke ehf-euro.com archive.org 
 ME 2006 na stránke todor66.com 
 ME 2006 na stránke the-sports.org 
 ME 2006 na stránke klubu THW Kiel 

Hádzaná v 2006
Majstrovstvá Európy v hádzanej mužov
Hádzaná
2006 vo Švajčiarsku
Šport v Zürichu
Šport v St. Gallene
Šport v Berne
Šport v Bazileji
Leopold I. (Lotrinsko)

Leopold I., zvaný „Dobrý“, (* 11. september 1679, Innsbruck, Rakúsko – † 27. marec 1729, Lunéville, Francúzsko) bol lotrinský vojvoda (16901729) a otec cisára rímsko-nemeckej ríše Františka I. Štefana, manžela Márie Terézie.

Životopis 
Narodil sa dcére cisára Ferdinanda III., Eleonóre Márii a lotrinskému vojvodovi Karolovi V. V roku 1722 dostal od cisára Karola VI. lénom Tešínske kniežatstvo.

Deti 
13. októbra 1698 sa vo Fontainebleau oženil s francúzskou princeznou Alžbetou Charlottou, dcérou vojvodu Filipa I. a jeho druhej manželky Alžbety Šarloty Falckej.
 Léopold (* 26. august 1699† 2. apríl 1700)
 Élisabeth Charlotte (* 21. október 1700† 4. máj 1711)
 Louise Christine (* 13. november 1701† 18. november 1701)
 Marie Gabrielle Charlotte (* 30. december 1702† 11. máj 1711)
 Louis (* 28. január 1704† 10. máj 1711)
 Josèphe Gabrielle (* 16. február 1705† 25. marec 1708)
 Gabrielle Louise (* 4. marec 1706† 13. jún 1710)
 Léopold Clément Charles (* 25. apríl 1707† 4. jún 1723)
 František I. Štefan (* 8. december 1708† 18. august 1765) ∞ 1736 arcivojvodkyňa Mária Terézia (* 1717† 1780)
 Éléonore (* 4. jún 1710† 28. júl 1710)
 Alžbeta Terézia (* 15. október 1711† 3. júl 1741) ∞ 1737 sardínsko-piemontský kráľ Karol Emanuel III. (* 1701† 1773)
 Karol Alexander (* 12. december 1712† 4. júl 1780) ∞ 1744 arcivojvodkyňa Mária Anna Habsburská  (* 1718† 1744), sestra Márie Terézie
 Anne-Charlotte (* 17. máj 1714† 7. november 1773), opátka v Essene

Zdroj 

Lotrinskí vojvodovia
Lotrinská dynastia
Osobnosti z Innsbrucku
3. multiplex

3. multiplex alebo Verejnoprávny multiplex je multiplex na Slovensku, ktorý slúži na vysielanie verejnoprávnych televíznych programov pomocou DVB-T.

Parametre
V tomto multiplexe sa používa kódovanie videa MPEG-2 (okrem okruhu Jednotka HD, ktorý používa kódovanie H.264/MPEG-4 AVC), kódovanie zvuku MP2 a funguje tu aj služba EPG. Multiplex pokrýva takmer celé územie Slovenska a jeho vysielanie šíri 39 vysielačov a 25 dokrývačov.

Programy
Obsahuje nasledujúce televízne programy Rozhlasu a televízie Slovenska:
Jednotka (HD)
Dvojka (SD)
Trojka (SD)
Šport (HD)

Vysielače 

 Aktualizované 7. septembra 2020

Referencie

Pozri aj 
 Televízne digitálne pozemské vysielanie
 Zoznam vysielačov na Slovensku

Telekomunikácie
2. multiplex

2. multiplex alebo Komerčný multiplex je multiplex na Slovensku, ktorý slúži na vysielanie komerčných rozhlasových a televíznych programov pomocou DVB-T. Do apríla 2013 boli v multiplexe prístupné televízie JOJ, Plus, Markíza a Doma. 24. apríla 2013 bola ponuka rozšírená o televíziu TA3. Od 1. januára 2017 bolo ukončené vysielanie všetkých programov televízie Markíza, ktorú nahradila televízia Barrandov Family.

Programové zloženie
Obsahuje nasledujúce programy:

TV stanice
TV JOJ
JOJ Plus
TV WAU
Promo verzia plateného programu služby Plustelka
TA3 HD (kódovaná stanica pre predplatiteľov služby Plustelka)
V súčasnosti neobsahuje žiadne rozhlasové stanice. 
Stanice nie sú v HD kvalite okrem TA3 HD, ktorá je však kódovaná a dostupná iba pre predplatiteľov služby Plustelka.

Parametre 
V tomto multiplexe sa používa kódovanie videa MPEG-2 aj MPEG-4, kódovanie zvuku MP2 a funguje tu aj služba EPG. Multiplex pokrýva územie Slovenska prostredníctvom 37 vysielačov a 25 dokrývačov.

Vysielače 

 Aktualizované 7. septembra 2020

Pozri aj 
 Televízne digitálne pozemské vysielanie
 Zoznam vysielačov na Slovensku
 DVB-T na Slovensku

Referencie 

Telekomunikácie
1. multiplex

1. multiplex je multiplex na Slovensku, ktorý slúži na vysielanie komerčných rozhlasových a televíznych programov pomocou DVB-T. Bol spustený koncom marca 2013. V polovici apríla bola v multiplexe sprístupnená televízia WAU a 24. apríla 2013 bola ponuka rozšírená o televízie Dajto a Fooor. V období od 9. do 19. mája 2013 (počas Majstrovstiev sveta v ľadovom hokeji) bola súčasťou multiplexu aj Dvojka HD. Vysiela v kodeku DVB-T2 H.264.

Programové zloženie

TV stanice 
 Dvojka HD
 Trojka HD
 ČT1 (spoplatnené)
 ČT2 (spoplatnené)
 JOJ Cinema HD (spoplatnené)
 JOJ Sport HD (spoplatnené)
 Sport 2 (spoplatnené) 
 TV LUX 
 TV8

Rozhlasové okruhy 
 Rádio Slovensko
 Rádio Regina (BA, BB, KE)
 Rádio Devín
 Rádio FM
 Rádio Patria 
 Rádio Klasika
 Rádio Litera
 Rádio Junior
 Radio Slovakia International
 Rádio Pyramída

Parametre 
Vysielanie tohto multiplexu šíri 24 vysielačov. Vysielanie pokrýva okolo 80% domácností na Slovensku. Pre príjem staníc multiplexu stačí prijímač s podporou MPEG-2, no od leta 2019 došlo k postupnému prelaďovaniu viacerých vysielačov a zmene štandardu na DVB-T2 (MPEG-4/HEVC). V jesenných mesiacoch 2016 sa pokrytie multiplexu rozšírilo o lokality Trenčín, Snina, Rožňava, Kráľovský Chlmec, Detva, Bralová skala a Považská Bystrica.

Vysielače 

Aktualizované 6. septembra 2020

Pozri aj 
 Televízne digitálne pozemské vysielanie
 Zoznam vysielačov na Slovensku
 DVB-T na Slovensku

Referencie 

Telekomunikácie
Etta James

Etta James narodená ako Jamesetta Hawkins (* 25. január 1938, Los Angeles, Kalifornia, USA – † 20. január 2012, Riverside, Kalifornia, USA) bola americká speváčka. Rozsah jej hudobných žánrov bol veľmi rozmanitý, ako rhythm and blues, soul, rock and roll, blues, gospel a džez. Svoju kariéru začala uprostred 50. rokov a slávnou sa stala hitmi „Dance With Me, Henry“, „At Last“, „Tell Mama“ a „I’d Rather Go Blind“, pre ktoré napísala aj texty. Čelila mnohým osobným problémom, vrátane drogovej závislosti. 

Je považovaná za tvorkyňu premostenia medzery medzi rhythm & blues a rock and rollom, a je držiteľkou 6 cien Grammy a 17 cien Blues Music Award. V roku 1993 bola uvedená do Rock and Roll Hall of Fame, v roku 2001 do Blues Hall of Fame a v rokoch 1999 a 2008 do Grammy Hall of Fame. Časopis Rolling Stone zaradil Ettu James na 22. miesto v zozname 100 Greatest Singers of All Time a na 62. miesto v zozname 100 Greatest Artists.

Choroba a smrť
Ettu James hospitalizovali v januári 2010 kvôli infekcii spôsobenej meticilín-rezistentným zlatým stafylokokom. Počas hospitalizácie jej bola v roku 2008 diagnostikovaná Alzheimerova choroba.

Začiatkom roku 2011 jej bola diagnostikovaná leukémia, na ktorú dňa 20. januára 2012 zomrela, a to iba 5 dní pred jej 74. narodeninami, v nemocnici Riverside Community Hospital v Riverside v Kalifornii.

Diskografia

Albumy
 1963 : Etta James Rocks The House
 1978 : Deep in the Night, Warner
 1989 : Seven Year Itch, Island
 1990 : Stickin’ To My Guns, Island
 1994 : Mystery Lady (Songs of Billie Holiday), RCA
 1994 : Live from San Francisco, RCA
 1995 : Time After Time, RCA
 1996 : Love’s Been Rough On Me, RCA
 1998 : Life, Love & The Blues, RCA
 1999 : Heart of a Woman, RCA
 2000 : Matriarch Of The Blues, RCA
 2001 : Blue Gardenia, RCA
 2002 : Burnin’ Down The House, RCA
 2003 : Let’s Roll, RCA
 2004 : Blues to the Bone, RCA
 2006 : All The Way, RCA
 2011 : Who’s Blue? : Rare Chess Recordings Of The 60s And 70s (Kompilácia), Kent

Referencie

Iné projekty

Externé odkazy
Etta James Biografia
Best Etta James Album
Best Etta James Song

Bluesové speváčky USA
Džezové speváčky USA
Gospelové speváčky USA
R&B speváčky USA
Rockové speváčky USA
Soulové speváčky USA
Držitelia ceny Grammy
Blues Hall of Fame
Rock and Roll Hall of Fame
Rockabilly Hall of Fame
Speváčky afroamerického pôvodu
Džezoví hudobníci afroamerického pôvodu
Osobnosti USA afroamerického pôvodu
Úmrtia na leukémiu
Osobnosti z Los Angeles
Jurij Alexandrovič Filipčenko

Jurij Alexandrovič Filipčenko (rus. Юрий Александрович Филипченко) (* 1. (13.) február 1882, Zlyň, Bolchovský kraj, Oriolská gubernia, Ruská ríša – † 19. máj 1930, Leningrad, ZSSR) bol sovietsky biológ a genetik, ktorý uviedol do evolučnej vedy pojmy mikroevolúcia a makroevolúcia. Bol učiteľom T. Dobzhanského. Hoci on sám bol prívržencom progresívnej evolúcie resp. ortogenézy, bol jeden z prvých vedcov, ktorí včlenili do evolučnej teórie Mendelove zákony, a tak výrazne ovplyvnili tzv. Modernú evolučnú syntézu.

Založil genetické laboratórium v Leningrade, v ktorom sa prevádzal experimentálny výskum s octovými muškami. Theodosius Dobzhansky s ním spolupracoval od roku 1924.

Referencie

Narodenia v 1882
Úmrtia v 1930
Sovietski biológovia
Jakub Kolas

Jakub Kolas (), vlastným menom Kanstancin Michajlavič Mickevič (; * 3. november 1882 – † 13. august 1956, Minsk), bol bieloruský básnik, prozaik, dramaturg, kritik, publicista, prekladateľ a spolutvorca súčasnej bieloruskej gramatiky.

Život 
Jakub Kolas sa narodil neďaleko Minska. Jeho otec bol nemajetný roľník, a aby rodinu uživil, prijal post hájneho v lesoch neďaleko rieky Pripiať. Kolas tak prežil detstvo obklopený bieloruskou prírodou, ktorá veľa razy poslúžila za námet jeho diel.

V roku 1898 Kolas nastúpil do učiteľského seminára v Nesviži, ktorý úspešne dokončil v roku 1902. V rokoch 1902 až 1906 učil na školách v brestskej a minskej oblasti.

Po roku 1905, kedy sa situácia v cárskom Rusku radikalizovala, sa Kolas začal zapájať do rôznych radikálnych hnutí. Za účasť na nepovolenom zjazde bieloruských učencov, ktorí žiadali založenie vlastných bieloruských škôl, bol prepustený zo zamestnania umiestnený pod policajný dohľad. Krátko potom napísal Kolas prvú bieloruskú čítanku, ktorá pozostávala hlavne z jeho vlastnej tvorby, pracoval v novinách Naša niva (1907) a v súkromnej škole vo vitebskej oblasti.

15. septembra 1908 bol odsúdený za účasť na nelegálnom zjazde učiteľov na tri roky do väzenia a trest si odpykával vo väzení v Minsku. V rokoch 1912 až 1914 učil v Pinsku. V roku 1915 bol povolaný do cárskej armády. Po ukončení štúdia na Aleksandrovskom vojenskom učilišti v Moskve v roku 1916 bol poslaný k záložnému pluku do mesta Perm. V lete roku 1917 bol povýšený na podporučíka a prevelený na rumunský front. Čoskoro však ochorel a bol z fronty preložený a potom prepustený zo služby. Odišiel do mesta Obojan v kurskej oblasti, kde žila jeho manželka s dvoma synmi. Po boľševickej revolúcii sa aktívne zapojil do verejného života.

V roku 1921 se vrátil do Minska. Pracoval v Náučno-terminologickej komisii zameranej na zber bieloruskej ľudovej slovesnosti. Prednášal na Belpedtechnikume, bieloruskej univerzite, o ktorej založenie sa zaslúžil. V roku 1926 dostal titul Národný básnik Bieloruska. Od roku 1929 bol viceprezidentom Bieloruskej akadémie vied. Podieľal sa na tvorbe bieloruského spisovného jazyka. Za druhej svetovej vojny žil v Moskve, v Taškente a potom znovu v Moskve. Od roku 1944 býval v Minsku. Po vojne vstúpil do KSSZ, bol členom ÚV KS Bieloruska, Najvyššieho sovietu Bieloruskej SSR a ZSSR. Zúčastnil sa 20. zjazdu strany. Krátko po skončení zjazdu, 13. augusta 1956 zomrel.

Referencie 
 Belaruskaja Encyklapedyja u 18 tamach. Minsk: Belaruskaja encyklapedyja, 1996 – 2004
 Malý slovník sovětských spisovatelů. Praha. Svět sovětů, 1964
 Slovanský přehled, r. 1926

Externé odkazy 
 Biografia 
 Recenzie diela

Zdroj 

Bieloruskí spisovatelia
Bieloruskí básnici
Adam Szentpétery

Adam Szentpétery (* 24. február 1956, Rožňava) je slovenský akademický maliar a vysokoškolský pedagóg.

Životopis 
V rokoch 1971 – 1975 študoval na Strednej škole umelecko-priemyselnej v Košiciach, v rokoch 1976 – 1982 absolvoval Vysokú školu výtvarných umení v Bratislave (odbor monumentálne maliarstvo – doc. Dezider Castiglione, doc. Ivan Vychlopen).

Od roku 1999 vedie Ateliér súčasného obrazu na Fakulte umení Technickej univerzity v Košiciach (od roku 2004 – docent). V roku 2007 sa stal laureátom štátnej ceny „Munkácsy Mihály díj“, Budapešť.

Žije a tvorí v Rožňave a  Košiciach. Je ženatý, otec dvoch detí Gábora a Adama.

Tvorba 
„Pri charakteristike tvorby popredného slovenského maliara Adama Szentpéteryho (nar. 1956) je nutné hneď na začiatku akcentovať fakt, že budeme komunikovať vo vizuálnom jazyku geometrie so silným maliarskym kódovaním. Geometria sa v priebehu 80. rokov 20. storočia stáva pre neho základnou materskou doskou, na ktorú umiestňuje jednotlivé maliarske výstupy a spojenia. Línia, farba a plocha sú základnými stavebnými kameňmi jeho obrazovej sústavy. Hoci v priebehu desaťročí Szentpétery vybudoval na poli  geometrickej abstrakcie nosný monolitný maliarsky program, ktorý tvorí ojedinelý príspevok do súčasného výtvarného jazyka u nás, predsa len zostáva solitérnym zjavom v domácom prostredí…“ – Vladimír Beskid

Výstavy 
Od roku 1984 Szentpétery zverejnil svoje diela na mnohých samostatných (21) a kolektívnych výstavách (142) hlavne v krajinách dnešnej Európskej únie, ale niektoré jeho diela boli vystavené v Japonsku, na Taiwane či v Kórejskej republike.

Zastúpenie v zbierkach (výber) 
 Východoslovenská galéria, Košice (Slovensko)
 Východoslovenské múzeum, Košice (Slovensko)
 Banícke múzeum, Rožňava (Slovensko)
Danubiana Meulensteen Art Museum, Bratislava (Slovensko)
 Sbírka AVS, Praha (Česko)
 Mestská galéria, Cottbus (Nemecko)
 Miskolci Galéria, Miskolc (Maďarsko)
 Kortárs Magyar Galéria (Galéria súčasných maďarských umelcov), Dunajská Streda (Slovensko)
 Oravská galéria, Dolný Kubín (Slovensko)
 Gyergyószárhegyi Megyei Alkotóközpont – Lăzarea (Rumunsko)
 Beratzhausener Sammlung, Beratzhausen (Nemecko)
 Adam Gallery, Brno (Česko) 
 tiež v súkromných zbierkach

Referencie

Externé odkazy 
Adam Szentpétery - instagram
Adam Szentpetery / Danubiana Meulensteen Art Museum
Adam Szentpétery / Adam Gallery
Adam Szentpétery / Srebrny Czworokąt
Adam Szentpétery / Koniarek galery Trnava

Slovenskí výtvarníci
Slovenskí maliari
Osobnosti z Rožňavy
Abstraktní maliari
Barel Rock

Barel rock je folková hudobná skupina, ktorá bola založená v roku 1982 ako študentské amatérske združenie na Vysokej škole veterinárnej v Brne. Samotný názov kapely, rovnako tak ako jej pôvodný repertoár, bol a doteraz je značne parodicky ladený, pretože je odvodený od hry na plastové barely, kvetináče a podobné nádoby. Taktiež originálna je aj elektrofonická gitara-lopata postavená v štýle veľkej lopaty na uhlie, ktorú skupina taktiež občas používa. Spolu so skupinou Lokálka patrí táto skupina do tzv. „humoristicko-recesistickej“ vetvy českého folku. Skupina dnes oficiálne sídli v Ždiari nad Sázavou.

Ocenenia 
 1987 Porta – cena divákov

Diskografia 
 Rock na vsi (1995)
 Muzikanti co děláte? (2002)
 P(l)ísně pro pamětníky (2003)
 Na pouti (2010)
Sandokán
Čína
Vojenská Katedra
Jasná Správa

Najznámejšie piesne 
Sandokan alias Sádlokan
Bařtipán
Rock na vsi
Slepice
Maracaibo

Externé odkazy 
 www.BarelRock.cz
 Rock.unas.cz
 Recenzia jednej z plátní (cz)

České folkové hudobné skupiny
BBP

BBP je pražská undergroundová hudobná skupina založená roku 1982, ktorá však verejne vystupuje cca od roku 1986.

Diskografia 
Vinylova smrt (MC, 1994)
My žijeme v Praze, to je tam, kde bejvávalo blaze… duch sám (2CD, 1999)
Koleda, koleda, divná věc (CD, 1999)
O královně Sněhurce a sedmi malých jidášcích (CD)
… A V OČÍCH STÍNY NOCI (CD, 2002)
… A V OČÍCH MRTVÝCH (CD, 2002)
Valetolman (CD, 2004)
účast na sampleru NEOSRAT (2CD, 2007)
Tolik štěstí (CD, 2007)

Externé odkazy 
Oficiálna stránka BBP

České hudobné skupiny
Blanket (skupina)

Blanket je česká bluegrassová hudobná skupina.

Skupina vznikla na základoch pražských bluegrassových pútnikov v roku 1983. Od ostatných súčasníkov sa odlišovala hlavne svojím repertoárom, zameraným okrem tradičného bluegrassu na štvorhlasé prevedenie gospelov a spirituálov, za čo bola ocenená Portou v roku 1987.

Externé odkazy 
blanket.cz- Oficiálne stránky skupiny (cz)

České hudobné skupiny
Braník (skupina)

Braník bola česká šesťčlenná ultrapravicová hudobná skupina, ktorá pôsobila na počiatku 90. rokov 20. storočia. Identifikovala sa s hnutím skinheads. Texty ich piesní boli silno rasistické. Napadali cigánov, černochov, aziatov a ďalšie etniká, ale taktiež napríklad Občanské fórum. V roku 1995 boli členovia skupiny potrestaní podmienečným odňatím slobody.

Pozri aj 
 Rasizmus 
 Nacionalizmus
 Skinhead

Zdroj 

České hudobné skupiny
Bullerbyne

Bullerbyne je hudobná skupina z Brna, založená v roku 1994. Je jednou z prvých elektronických hudobných skupín 90. rokov v Česku.

História

Vznik 
Vznikla z pôvodne elektro-industriálnej formácie Neue Sprache, ktorú tvorili Luboš Mikula, Marek Pavlas a Petr Vaněk. Skupina sa rýchlo stala populárnou a koncertovala po všetkých významných kluboch v Česku. Po odchode Petra Vaňka z kapely začali ostatní členovia komponovať viac ambientnú a elektronickejšiu hudbu a založili Bullerbyne.

Crappy Crispy Magic Music 
V roku 1997 vychádza ich debutový album Crappy Crispy Magic Music, ktorý si skupina vydala sama a za krátky čas úplne vypredala. Najväčšími hitmi z tejto platne boli skladby „Warez“ a „Too Much Power“, ktorú kritika prirovnávala k skladbám od skupiny Underworld. Pieseň „Right To Be Here“ naspieval Mario Feinberg zo skupiny Narvan. V roku 1997 začal s kapelou hrať na koncertoch klávesista Boleslav Březovský, o dva roky neskôr kapelu opúšťa jeden zo zakladajúcich členov Marek Pavlas. Luboš Mikula alias Lupo sa sťahuje z Brna do Prahy a ďalej sa venuje komponovaniu skladieb a remixovaniu pre iné kapely ako napr. Priessnitz, Here, Swordfishtrombones, OK Band. Na koncertoch s kapelou začali vystupovať taktiež bubeník 'Onehalph', gitarista 'Vídeňák' a basgitarista Jiří Schneider.

My Private Revolt 
Viac ako desať rokov si museli ich fanúšikovia počkať na druhý album, ktorý vyšiel v novembri 2007 na labeli X Production. Bullerbyne v novom päťčlennom zložení sa nechali inšpirovať new wave zvukom 80. rokov My Private Revolt nakrútili pod dohľadom zvukového mága Ecsona Waldesa, promosingel „My Little Pony“ vyšiel na výberoch časopisov Filter a Report. Filter tento album označil ako jedno z najväčších českých prekvapení roka a nominoval ju na album roka.

Galéria

Diskografia 
 1997 Crappy Crispy Magic Music
 2007 My Private Revolt

Referencie

Externé odkazy 
 Oficiálne stránky
 

České hudobné skupiny
FiHa

FiHa je česká pop-rocková hudobná skupina. V roku 2010 sa stali objavom roka v ankete Rockaréna. Na jeseň 2010 vydali svoj prvý klip Angry. V januári 2011 vydali vlastným nákladom debutový album We Are Angry. So What?!.

Súčasní členovia 
 Filip Rácz  – gitara, spev
 Dominik Pašš – gitara, vokály
 Dalibor Hopp – basová gitara, vokály
 Jan Kubala – klávesové nástroje
 Petr Kvasnička – bicie

Diskografia 
 We Are Angry. So What?! (2011)

Referencie

Externé odkazy 
 Oficiálne stránky kapely
 Stránky kapely na facebook.com
 Recenzia debutového albumu

České hudobné skupiny
Rue des Jardins-Saint-Paul

Rue des Jardins-Saint-Paul (ulica Záhrad svätého Pavla) je ulica v Paríži. Nachádza sa v 4. obvode.

Poloha 
Ulica vedie od križovatky s Quai des Célestins a končí pri Rue Charlemagne. Je orientovaná z juhu na sever.

Dejiny 
Najstaršia časť ulice pochádza z 13. storočia ako dokladajú zmienky v kúpnych zmluvách z rokov 1277 a 1298. Nazývala sa vtedy Rue des Jardins, lebo priestor pred mestskými hradbami nebol zastavaný a boli tu záhrady. V ulici žil François Rabelais a zomrel tu v roku 1553.

Úsek medzi Quai des Célestins a Rue de l'Ave-Maria bol prerazený až v roku 1847 a celá ulica bola pomenovaná dnešným názvom.

Významné stavby 
V ulici sa nachádza najzachovalejšia časť parížskych hradieb postavených na príkaz kráľa Filipa II. Augusta v rokoch 1190 – 1210. Hradba je dlhá 60 ma vysoká  a viditeľná zo svojej vonkajšej strany. Od roku 1889 je stavba chránená ako historická pamiatka.

Vnútorná strana múru je viditeľná z telocvične Lýcea Karola Veľkého (Lycée Charlemagne), ktorá k nej prilieha. Na hradbe sú stále zrejmé dve veže, jedna uprostred športoviska a druhá na križovatke s Rue Charlemagne.

Pozri aj
 Quartier Saint-Paul

Iné projekty

Externé odkazy 
 Ulica na stránkach Paríža
 Záznam hradieb v evidencii historických pamiatok

Zdroj 

 

Jardins-Saint-Paul
Le Marais
Prýštec najkrajší

Prýštec najkrajší (iné názvy: poinsettia, ľudovo vianočná ruža, vianočná hviezda; ) je rastlina pochádzajúca z Mexika. Kvety sú nenápadné, žltozelené, veľké ako hrášok. Najkrajšie sú listy okolo kvetov. V poslednej dobe sa už objavujú i štvorfarebné odrody. Listy bývajú sýto, často až tmavo vyfarbené, väčšinou kopijovitého tvaru hladko zaoblené alebo s menšími lalokmi. Nápadnejšie rozdiely ďalej môžu byť v tvare a celkovej veľkosti. Väčšina črepníkových rastlín je stredne veľká, má jeden či viac výhonkov. Do závesných nádob sa často dávajú rastliny rozložené. Predávajú sa aj väčšie kultivary na kmienku alebo tiež miniatúry. Využíva sa na červenkasté farbivo. Používa sa aj na farmaceutické účely

Pestovanie 
Z hľadiska pestovania je vianočná hviezda rastlina krátkych dní. Pretože  sa používa iba na dočasnú živú ozdobu, pestovatelia musia rastlinu oklamať redukciou počtu hodín denného svetla. Počas štyroch týždňov pred  Vianocami treba každú noc rastlinu držať v teplej a tmavej miestnosti najmenej štrnásť hodín. Už po troch týždňoch začnú vyrastať drobné kvietky a ozdobné listene. Na lepšie zatemnenie treba použiť napr. kartón, ktorým rastlinu prikryjeme. Kvitnutie spomalí už svetlo pouličných lámp.  Viac svetla spôsobuje aj bujnejší a rozkonárený vzrast. Kvitnutie trvá  približne tri až štyri týždne a často vydrží až do Hromníc. Po  odkvitnutí rastlinu zlikvidujeme. Potrebuje izbovú teplotu.

Galéria

Iné projekty

Externé odkazy 
 The Wild Poinsettia Page: Images of Euphorbia pulcherrima in the wild in Mexico
 USDA PLANTS Database, Symbol EUPU9, E. pulcherrima Willd. ex Klotzsch

Mliečnikovité
Okrasné rastliny
Ii

Ii (švéd. Ijo) je obec vo Fínsku.

Nachádza sa v Botnickej zátoke, pri ústí rieky Iijoki a je časťou kraja Pohjois-Pohjanmaa. Obec má 9386 obyvateľov (31. január 2011) a pokrýva plochu , z ktorých je  voda. Hustota zaľudnenia je 6,05 obyvateľa na štvorcový kilometer.

Obec je jednotne fínskojazyčná.

Ii je obec s najkratším menom vo Fínsku a s jedným z najkratších mien na svete.

Referencie

Iné projekty

Externé odkazy
 Municipality of Ii – Oficiálna webstránka (Anglicky)

Obce vo Fínsku
Haakon VII.

Haakon VII. (* 3. august 1872, Charlottenlund, Dánsko – † 21. september 1957, Oslo, Nórsko) bol prvý nórsky kráľ po znovuobnovení nezávislosti Nórska v roku 1905.

Životopis

Rodina 
Narodil sa ako druhý syn dánskeho kráľa Frederika VIII. a Lujzy Švédskej. Bol pokrstený ako Christian Frederik Carl Georg Valdemar Axel. Venoval sa námorníctvu (jeho hodnosti boli plavčík, poručík a fregatný kapitán). 

22. júla 1896 sa oženil so svojou sesternicou, princeznou Maud z Walesu, dcérou budúceho anglického kráľa Eduarda VII. a Alexandry Dánskej. 2. júla 1903 sa im narodilo ich jediné dieťa, syn Alexander Edward Christian Frederik, ktorý bol ako dvojročný prekrstený na Olafa.

Nórsky kráľ 

V roku1905, kedy Nórsko vyhlásilo samostatnosť na Švédsku, sa stal vážnym kandidátom na nórsky trón. Nechcel však na trón nastúpiť ako nechcený kráľ, a tak požiadal nórsky ľud o prejav dôvery referendom. Nóri osemdesiatimi percentami rozhodli o ďalšom osude jeho i svojej vlasti: Kristián sa stal prvým kráľom nezávislého Nórska od roku 1380 ako Haakon VII.

Korunovácia nového kráľa sa uskutočnila 22. júna 1906 v katedrále Nidaros v Trondheime. V snahe priblížiť sa svojim poddaným zmenil si Kristián meno na Haakona a svojho syna Alexandra premenoval na Olafa. Haakon sa rýchlo naučil po nórsky, ale hovoril so silným prízvukom. Mimo svojich panovníckych povinností bol vášnivý športovec. To dokázal, keď vyhral preteky v skokoch na lyžiach. Počas prvej svetovej vojny vyhlásilo Nórsko neutralitu a to urobilo aj pred druhou svetovou vojnou, bolo však napadnuté nemeckou armádou. Kráľ odmietol kapitulovať a ďalej vládol z exilu v Londýne. 7. júna 1945 sa vrátil späť do Nórska, kde mu ľud pripravil triumfálne privítanie. 

Haakon VII. zomrel 21. septembra 1957 v Osle na komplikácie po fraktúre krčka stehennej kosti.

Genealógia

Literatúra 
 Julia P. Gelardi:Vnučky královny Viktorie, Nakladatelství Brána Praha 2006
 Isabelle Bricardová:Monarchie moderní Evropy, Nakladatelství Brána Praha 2002

Iné projekty

Externé odkazy 
Oficiálna stránka nórskej kráľovskej rodiny

Zdroj 

Králi Nórska
Glücksburgovci
Nositelia Rádu zlatého rúna
Protestantskí panovníci
Princovia
Narodenia v 1872
Úmrtia v 1957
Swecon

Swecon je najväčší science fiction con vo Švédsku. Podujatie je organizované raz za rok v rôznych mestách vo Švédsku. 1. ročník sa uskutočnil v meste Linköping v roku 1998.

Externé odkazy
Swecon
Swecon 2020

Festivaly
Fuji (jablko)

Fuji je odroda jablka, vyšľachtená pestovateľmi vo výskumnej stanici Tohoku (农林省园芸试験场东北支场) v Fujisaki, Aomori v Japonsku. Vyšľachtená bola pravdepodobne v roku 1930 a uvedená na trh v roku 1962. Vznikla ako hybrid krížením amerických odrôd Red Delicious a bývalej odrody Virginia Ralls Genet (niekedy označovanej ako „Rawls Jennet“).

Jablká Fuji sú pomenované podľa „Fujisaki ([藤]崎)“ v prefektúre Aomori (青森県), ale mnohí sa často mylne domnievajú, že sú pomenované po hore Fuji (富士山).

Opis 
Jablká Fuji sú typicky veľké alebo veľmi veľké a guľaté, v priemere majú okolo 75 milimetrov. Obsahujú 9 – 11 % cukru a majú mäsitú dužinu, ktorá je sladšia a ostrejšia ako veľa iných druhov jabĺk, čo ich robí obľúbenými u spotrebiteľov po celom svete. Fuji má tiež veľmi dlhú trvanlivosť v porovnaní s inými odrodami a to aj bez chladenia. Chladením je možné zaručiť, že jablká zostanú čerstvé až jeden rok.

V Japonsku je Fuji naďalej bezkonkurenčne najpredávanejším druhom jablka. Veľa japonských spotrebiteľov dáva prednosť chrumkavej štruktúre a sladkosti jabĺk Fuji (chuťou trochu pripomínajú prestížne Nashi hrušky).

Okrem Japonska popularita jabĺk Fuji stále rastie. Od svojho uvedenia na americký trh v roku 1980, si získali popularitu aj u amerických spotrebiteľov, a zaradili sa na 4. miesto v roku 2003 na zozname amerického „Apple“ združenia za najpopulárnejšími odrodami ako Red Delicious, Golden Delicious a Gala.

Externé odkazy 
 
 Medzinárodná federácia pre produkty, kódovanie (IFPC)

Iné projekty

Zdroj 

Jablká
Cookstown

Cookstown (Írsky: An Chorr Chráochach) je mesto v kraji Tyrone, v Severnom Írsku. 

Nachádza sa  západne od Belfastu a približne  juhovýchodne od Londonderry. Je to štvrté najväčšie mesto v kraji, populácia dosahovala v roku 2001 približne 11 000 obyvateľov. Je jedným z hlavných miest v oblasti známej ako Mid-Ulster a bolo založené okolo roku 1620. 

Slávna hlavná ulica v Cookstowne (vybudovaná v rokoch 1735 – 1800) je 1,25 míle () dlhá a 135 stôp () široká, a je jednou z najdlhších a najširších v Írsku.

Iné projekty

Externé odkazy 
 Stránka mesta Cookstown

Mestá v Severnom Írsku
Ulster
Grófstvo Tyrone
MS Allure of the Seas

MS Allure of the Seas je zaoceánska výletná loď vlastnená a prevádzkovaná spoločnosťou Royal Caribbean International. Spolu so svojou sesterskou loďou Oasis of the Seas, drží rekord ako najväčšia osobná loď aká kedy bola postavená, a hoci je Allure o 50 milimetrov dlhšia ako Oasis, je technicky najdlhšia aj napriek faktu, že obe lode majú identické nadstavby. Bola stavaná pod názvom "Project Genesis" a objednaná firmou Aker Finnyards vo februári 2006, pričom jej stavba začala v lodenici Perno v Turku vo Fínsku vo februári 2008. Ako Allure of the Seas bola nazvaná v máji 2008 po súťaži ohľadne jej názvu a názvu jej sesterskej lode. Kýl lode Allure of the Seas bol postavený dňa 2. decembra 2008, krátko potom, ako lodenica prišla do vlastníctva spoločnosti STX Europe.

História
Loď opustila lodenicu v Turku dňa 29. októbra 2010 o 5:45 UTC a vydala sa smerom do svojho budúceho domovského prístavu Port Everglades blízko Fort Lauderdale na Floride v USA. Loď je vybavená teleskopickými lodnými komínmi kvôli prechodu popod mosty, ako napríklad Most cez Veľký Belt, popod ktorý prešla dňa 30. októbra 2010. Kým médiá hovorili iba o 30 centimetrovej medzere, pravdou je že vodná hladina bola vyššia o 2 až 3 metre a viac propagovaný squat efekt, prostredníctvom ktorého plavidlá prechádzajúce rýchlosťou v plytkom kanáli sú ťahané hlbšie do vody, nemal významný efekt na projekte plavidla.

Dňa 11. novembra 2010 približne o 8:30 predpoludním loď Allure of the Seas dorazila do svojho domovského prístavu Port Everglades. Bola vítaná tisíckami fanúšikov stojacich na brehu.

Loď bola formálne názvaná po svojej krstnej mame Princeznej Fione.

Technické parametre
Kým projektová dĺžka Allure of the Seas je rovnaká ako jej sesterskej lode, a to 360 metrov, je aktuálne o 50 milimetrov dlhšia ako Oasis of the Seas. Podľa lodenice to nebolo úmyselné a až na malé rozdiely v dĺžke sa môžu stať aj kvôli teplote ocele tak veľkej ako loď sama. Hrubá tonáž lode Allure je 225 282 a jej výtlak - aktuálna hmotnosť lode - je rovnaký ako lode Oasis, čo je približne 100 000 ton, teda podobne ako americké lietadlové lode triedy Nimitz. Samotný oceľový trup lode má hmotnosť zhruba 54 000 ton.

Loď má dvojposchodovu tanečnú halu, divadlo s 1380 sedadlami a klzisko pre korčuľovanieu Väčšina z interiéru lode bola náročne dekorovaná maliarkou Clarissou Parish.

Galéria

Referencie

Iné projekty

Externé odkazy
 AllureoftheSeas.com
 Allure of the Seas na RoyalCaribbean.com

Zdroj

Lode z 2010
Výletné lode
Lode Royal Carribean International